Referat fra styremøte i Eierseksjonssameiet Otra Amfi Kristiansand 23/9-14

Tilstede: Erik Opsal, Kjell Egil Gjerde, Daniel Naglestad, Atle Jonassen, Anne May Olsen

Agenda:

1. Mail fra sameier vedrørende kortidsutleie/»feriehotell»
2. Arbeider etter 1-års befaring på fellesarealer.
3. Lys gangveier.
4. Lading av el-biler i parkeringskjeller.
5. Montering varmepumper.
6. Styret har mottatt brev fra sameier som føler det plagsomt med type «feriehotell» i naboleiligheter. Styret vil utrede muligheter for endringer av vedtekter knyttet til slik utleie. Eventuelt forslag til vedtektsendringer blir i så fall lagt frem som egen sak til neste årsmøte i sameiet.
7. Det er progresjon i arbeidene etter 1-års befaringer både i leilighetene og på fellesarealer. En del arbeid gjenstår, styret følger opp saken når det gjelder fellesarealer.
8. Lys på gangveiene er nå i orden ☺
9. Mulighet for lading av el-biler i parkeringskjeller skal utredes nøye. Det er stor etterspørsel fra sameiere ang dette. Det må ses på forskjellige løsninger, og disse må utredes i forhold til praktiske løsninger, kapasitet og pris. Det kommer til å bli fremmet et forslag som en egen sak på årsmøtet. Det er pr. i dag ikke anledning til å lade el-biler i parkeringskjeller.
10. Muligheter for montering av varmepumper.

Der er kommet forespørsel om montering av varmepumpe/»kjølepumpe» da temperaturen i leilighetene blir høy på sommeren. Der er store utfordringer knyttet til dette både med hensyn til estetikk, støy og problemer knyttet til balansert ventilasjon. Styret vil utrede saken, og eventuelt komme med egen sak til årsmøtet i sameiet.

Det er pr. i dag ikke anledning til å montere varmepumper i sameiet.

Ang regning fra GK-Norge etter 1-års service på ventilasjonsanleggene i leilighetene. Styret mener at inngått serviceavtale med GK inneholder et betydelig høyere beløp enn medgått tid til oppdraget tilsier. Styret har reklamert på forholdet.

Husk! 1 lørdag i hver måned vil det bli felles «fotball-lørdag» i fellesrommet. Møt opp! Dette kan bli sosialt og hyggelig for oss alle. Datoer som foreløpig er aktuelle er 4/10-1/11-6/12.

Det blir da kjørt engelsk Premier League kl. 16.00.

Skulle det være aktuelt andre dager å se kamper eller annet her, er det bare å hente nøkkel hos en i styret. Der er ellers innkjøpt nøkkelsafe som skal monteres på utsiden av dør til fellesrom. Da trenger man kun kode for å få tilgang til nøkkel.

Kristiansand 23/9-2014

Referent Anne-May Olsen